James George Frazer

Sir James George Frazer (* 1. január 1854, Glasgow, Škótsko, Spojené kráľovstvo – † 7. máj 1941, Cambridge) bol škótsky antropológ, religionista a klasický filológ. 

Bol zakladateľom odboru sociálnej antropológie v Spojenom kráľovstve. Angažoval sa tiež v oblasti etnológie. Zaoberal sa štúdiom mýtov a náboženstiev antiky a Orientu ako kultúrneho fenoménu. Patril do tretej generácie evolucionistov. Frazerovym vkladom do antropológie bola hlboká znalosť klasickej filológie a problematiky antických civilizácii a náboženstiev. V roku 1886 prijal Frazer ponuku od Williama Robertsona Smitha aby pre Encyklopediu Britannicu spracoval pojmy týkajúce sa "tabu", a "totemizmu". Niekoľkostranové štúdie sa stali základom pre Frazerove diela Totemizmus a exogamie, (Totemism and Exogamy" A Treatise on Certain Early Forms of Superstition and Society) a Zlatú ratolesť, (Golden Bough).Budil I. Mýtus, jazyk a kultúrní antropologie. Praha: Triton, 2003. s. 150.

Študoval na univerzite v Glasgowe a na Trinity College v Cambridge. Neskôr študoval právo na Middle Temple, ale nikdy ho neuplatnil v praxi. Do konca života bol spojený s Trinity College, okrem rokov 1907–1908, ktoré strávil na Univerzite v Liverpoole. V roku 1914 získal šľachtický titul.

 Dielo 
 The Golden Bough (Zlatá ratolesť), 12 zv., 1890–1915.
 Totemism and Exogamy" A Treatise on Certain Early Forms of Superstition and Society (Totemizmus a Exogamia), 1910.

 Referencie 

Kategória:Škótski antropológovia
Kategória:Škótski jazykovedci
Kategória:Škótski religionisti
Kategória:Členovia Kráľovskej spoločnosti
Kategória:Členovia British Academy
Kategória:Osobnosti z Glasgowa